אירועי יום העצמאות ה-70 לישראל ברחבי הארץ - וואלה! תיירות
עצמאים מלשלם: כל האירועים, כולל בחינם, ליום העצמאות ה-70 של ישראל
לא רק מנגלים ופיקניקים: קבלו שפע של פעילויות, סיורים וחוויות שיסדרו לכם יום עצמאות בלתי נשכח: מסיבות והרקדות ברחבי הארץ, תערוכות לציון 70 שנים לישראל, טיולי משפחות ועוד המון פעילויות בחינם
מערכת וואלה! NEWS יום שלישי, 17 באפריל 2018, 09:32
בוידאו: ההכנות האחרונות לטקס הדלקת המשואות שיתקיים מחר בהר הרצל
מיד לאחר טקס הדלקת המשואות בהר הרצל, כולם ישירו יחד את השיר "הללויה". השיר, שנבחר להוביל את חגיגות ה-70 ינוגן ויושר בו זמנית בכל רחבי הארץ ובעולם, בבמות יום העצמאות, וכן ישודר בשידור חי בטלוויזיה בו זמנית מ-30 מוקדים שונים מהארץ ומהעולם, בשעה 22:00: "פסקול הזיקוקים"- מופעי הזיקוקים הנהוגים בכל הארץ. בחצות: "לילה כחול לבן" - מסיבת חוף לאורך של כ- 70 קילומטרים - מנהריה בצפון ועד אילת בדרום. 30 מהדי.ג'יים המובילים בישראל שזוכים להצלחה בינלאומית ואמנים מובילים שיעלו לבמה, ירקידו עד אור הבוקר.
מתי: 18 באפריל החל מהשעה 21:45.
איפה: רחבי הארץ.
לפרטים: 70.gov.il.
70 אתרי מורשת ללא תשלום
70 אתרי מורשת ייפתחו לקהל ללא תשלום ביום העצמאות, בהם גם מרכז המבקרים החדש של בנק ישראל בתל אביב. בתוכנית: סיורים מודרכים, תצפיות מרהיבות, תצוגות נשק ומשוריינים, חידונים ומשחקים, זחילה בבונקרים ובתעלות, סדנאות יצירה, "חפש את הסליק" ועוד שלל פעילויות לכל המשפחה.
מתי: 19 באפריל בשעות שונות.
לפרטים: רשימת האתרים והפעילויות באתר המועצה לשימור אתרים.
בואו לציין 70 שנות עצמאות בדרך קצת אחרת, עם מגוון פעילויות מרתקות: סיפורי מעפילים וצפייה במטס יום העצמאות מהמצוק של גן לאומי אפולוניה, סיורים ופעילויות לאנשים עם מוגבלות וצרכים מיוחדים בעין אפק, משימות ייחודיות בקסטל, סיפורי גבורה בנבי סמואל, סיורים מיוחדים בחי בר כרמל, בהרודיון בעינות צוקים ועוד.
מתי: 19-18באפריל (משתנה בהתאם לפעילות).
לפרטים: 3639* ובאתר רשות הטבע והגנים.
רוקדים ה' באייר
שחזור חגיגות הכרזת העצמאות: לרגל האירוע נכתב שיר ההורה "ישראל שלי" ואף נולד ריקוד מיוחד לשיר. מיד אחרי השמעת הכרזת המדינה המקורית, ירקדו אותו עשרות אלפים ב-15 מוקדים שונים ברחבי הארץ. בדיוק בשעה 16:00 תושמע הכרזת העצמאות המקורית ומיד לאחריה, ובבת אחת בכל רחבי הארץ, יפרצו כל הרוקדים בריקוד "הורה ה- 70".
מתי: 20 באפריל מהשעה 16:00.
אתרי מורשת נפתחים, ובחינם. מערת הפלמ"ח (צילום: יח"צ)
מערת הפלמ"ח (צילום: יחצ אורנה בן חיים, מערכת וואלה! NEWS)
תערוכה חדשה לרגל 70 שנה למדינת ישראל
המוזיאון הפתוח בתפן מציין 70 שנים למדינת ישראל בתערוכת צילומים חדשה, המציגה צילומים שליוו את תהליכי בנייתה של המדינה, בשנים 1953-1947 ומתבססים על מאגר דימויים מארכיון האוצר התמונות הלאומי. מהצילומים עולה נושא רב התרבותיות שמלווה את המפעל הציוני. פסיפס עשיר של אנשים מתרבויות שונות, שנקלטו בישראל ויצרו יחדיו במגוון תחומים ובהתיישבות בארץ.
מתי: 19 באפריל בשעות 16:00-11:00.
כמה: ללא תשלום (ב-19 באפריל)
איפה: המוזיאון הפתוח בתפן.
לפרטים: 04-9109600.
בעקבות לוחמי שיירת יחיעם
70 שנה של התיישבות אמיצה ביחיעם: במסגרת האירוע יתקיימו שלל פעילויות לכל המשפחה - סיורים מודרכים בנופי האזור והיכרות עם סיפורי תש"ח, פינות יצירה, הפעלות לילדים, דוכני מזון, שירה בציבור, מעגלי לימוד, טקס מרכזי ועוד.
מתי: 19 באפריל בשעוץ 16:00-9:00.
איפה: אתר שיירת יחיעם, גליל מערבי.
לפרטים: אתר "השומר החדש" (הרשמה מראש).
מסיבות רחוב בחיפה
לרגל חגיגות יום העצמאות תקיים השנה עיריית חיפה לראשונה, בנוסף למופעי הבמות, שלוש מסיבות רחוב, "צובחוץ", אשר יתקיימו במקביל, בו-זמנית: האחת בשדרות מוריה שעל רכס הכרמל, השנייה בשדרות אח"י אילת שבקרית-חיים והשלישית ברחוב טרומפלדור שבנווה-שאנן.
מתי: 18 באפריל החל מהשעה 20:15
איפה: מוקדים שונים בחיפה.
לפרטים: מוקד 106.
חפצים, כרזות ומשחקי ילדים בעכו
מוזיאון אוצרות בחומה מציג תערוכה חדשה שבה חפצים, משחקים וכלים שנרכשו בהתלהבות על ידי אזרחי המדינה, וביטאו את רוח חג העצמאות, וכן התפעמות מעצם תקומתה של מדינת ישראל. בין הפריטים: בובות, משחקי ילדים, גלויות, ספרונים ושאר פריטים מעוררי נוסטלגיה.
מתי: 19 באפריל.
כמה: ללא תשלום ביום העצמאות.
איפה: מוזיאון אוצרות בחומה, עכו.
לפרטים: 077-9964404.
חוגגים בפארק המים חוף גיא
חגיגת עצמאות 70 בפארק המים חוף גיא, עם שלל פעילויות לכל המשפחה לצד מגלשות המים: מתחם מתנפחים לילדים, הפעלות נושאות פרסים עם צוות הבידור בבריכת הגלים, ובאופן חד-פעמי לחגיגות העצמאות - יוקצה מקום מיוחד למנגלים ברחבי הפארק.
מתי: 21-19 באפריל בשעות 18:00-9:30.
כמה: 99 שקלים לאדם (מגיל 3). הנחה לתושבי טבריה.
איפה: פארק המים חוף גיא
לפרטים: 04-6700713.
עצמאות בפארק דרך העץ
פעילויות לכל המשפחה: סדנה לבניית עפיפונים ותחרות העפיפון המקורי (בכל יום בשעה 12:30), מכירה מיוחדת של עפיפוני דגל ישראל ומפגן עפיפונים. עוד בפארק: מבוך ענק מעץ, תבליט של ארץ ישראל, קרטינג פדלים סדנת תיפוף, סדנה לבנייה בעץ, אזור מוסדר להדלקת מנגלים ועוד.
מתי: 21-19 באפריל בשעות 17:00-10:00.
כמה: 59 שקלים לילד (מגיל שנתיים), 25 שקלים למבוגר.
איפה: פארק התיירות דרך העץ, מושב שדמות דבורה.
לפרטים: 072-3950380.
מפגן צניחה בחיפה
מפגן ראווה של צה"ל, בשיתוף עיריית חיפה, ששיאו מפגן צניחה אל הים. במהלך האירוע ייצא צנחן מהמים ויברך את תושבי חיפה לכבוד 70 שנות עצמאות. המופע כולו יצולם באמצעות רחפן ויוקרן על-גבי מסכים שייפרסו על החוף. בנוסף, משט ראווה של ספינות חיל הים ומטס של חיל-האוויר. במה מרכזית, הרקדה, סדנת הרכבת מטוסים, תצוגת רכבי ביטחון ועוד.
מתי: 19 באפריל משעה 10:30.
איפה: רחבת האמפי בחוף דדו, חיפה.
חוגגים יום העצמאות באתר שיירת יחיעם בגליל המערבי
שמור החדש יום העצמאות באתר שיירת יחיעם (צילום: יח"צ תקשורות, מערכת וואלה! NEWS)
יום העצמאות בחיפה (צילום: דוברות עיריית חיפה, מערכת וואלה! NEWS)
מוזיאון אגם בראשון לציון, שפתח השנה את שעריו, מזמין לבקר בו ללא תשלום ביום העצמאות, ובנוסף מציע סיורים בכניסה חופשית לכל הגילאים וסדנאות לילדים בעלות מוזלת, בדגש על השפעות הציונות והיהדות בעבודותיו של יעקב אגם.
מתי: 19 באפריל בשעות 14:00-10:00.
כמה: כניסה וסיורים ללא תשלום.
איפה: מוזיאון אגם, רח' מיש"ר 1, קריית הלאום, ראשון לציון.
לפרטים: 03-5555900. הרשמה מראש לסיורים.
יום העצמאות במוזיאון הרצליה
מוזיאון הרצליה לאמנות עכשווית יהיה פתוח לקהל הרחב ללא תשלום. בשעה 12:00 יתקיים סיור מיוחד של ד"ר איה לוריא, אוצרת ראשית ומנהלת המוזיאון, במסגרת שורת התערוכות העכשוויות שמוצגות במוזיאון.
מתי: מתי: 19 באפריל בשעות 14:00-10:00.
איפה: מוזיאון הרצליה לאמנות עכשווית, רחוב הבנים 4 הרצליה.
לפרטים: 09-9500762.
מצעד אור ישראלי
מצעד לילה שטרם נראה בישראל, וינוע בדרך נמיר לכל אורכה משדרות רוקח ועד פינת רחוב שאול המלך. במצעד ינועו מיצגי ענק מוארים המייצגים את התרבות הישראלית בשבעת העשורים האחרונים, ולצדם למעלה מ- 1,000 משתתפים: רקדנים, אקרובטים שחקנים וקבוצות ילדים ונוער שיצעדו בתלבושות מוארות.
מתי: 19 באפריל המל מהשעה 19:30.
איפה: לאורך דרך נמיר, תל אביב.
"אנו מכריזים בזאת" בתל אביב
שדרות רוטשילד בתל אביב יצבעו עצמן בנוסטלגיית כחול-לבן וייקחו אתכם אחורה בזמן, לראשית ימי המדינה. השדרה תתעורר לחיים ותהפוך למתחם נוסטלגי שיציג בפני הקהל מיצגי Video Mapping תלת-ממד מרהיבים. בנוסף, יריד נוסטלגיה, דמויות אייקוניות ומופע מוזיקלי. החגיגות יתקיימו ביוזמת המשרד לירושלים ומורשת, "ציוני דרך", ההסתדרות הציונית העולמית, המועצה הציונית ועיריית תל אביב.
מתי: 19-18 באפריל משעה 20:30.
איפה: שדרות רוטשילד, תל אביב.
RAVE עצמאות בראשון לציון
קבוצת בלוסטון חוגגת 70 למדינת ישראל ומביאה בפעם החמישית את הרייב המרכזי של יום העצמאות. מנחה: שגיא ביטבוקס, ובהשתתפות סטטיק ובן-אל תבורי, נצ'י נצ', אליעד, סטפן, סאבלימינל מארח את האולסטרס, סקאזי, טליסמן, בניה ברבי, אקסום, איזי, אביב קאזוש, נוי אלוש ועוד.
מתי: 18 באפריל משעה 23:00 עד אור הבוקר.
כמה: 159-99 שקלים. הנחה לתושבי ראשון לציון.
איפה: לייב פארק ראשון לציון.
לפרטים: 9964* (רכישת כרטיסים)
ניווט משפחתי בנאות קדומים
חוויית ניווט משפחתי לרגל 70 שנה למדינה בפארק נאות קדומים, עם שני מסלולי ניווט ברמות קושי שונות, משימות מאתגרות כגון שאיבת מים ממתקן קדום וחיפוש "סליק" במערה, כתבי חידה, דמויות ואירועים גדולים בהיסטוריה של ישראל וכן נקודות לפיקניק לאורך המסלולים ובסופם.
מתי: 19 באפריל בשעות 13:00-9:00
כמה: 30 שקלים לאדם מגיל 3.
איפה: פארק נאות קדומים, ליד יער בן שמן.
לפרטים: 08-9770770. בהרשמה.
תצוגה וסיפורים בבית בן-גוריון
בית בן-גוריון מציג יומן גרפי העולה בתצוגת איורים מיוחדת, אל הרגעים המכוננים בין כתליו, אל הסיפורים "מאחורי הקלעים" שהובילו להכרזה על מדינת ישראל. ב-19 באפריל: ריקודי עם בחצר בית בן-גוריון, קיר גרפיטי פתוח לאיור חופשי, סדנאות יצירה לילדים, סיורים בבית וביקור בתערוכה.
מתי: התערוכה עד 14 במאי. אירועי ה-19 באפריל - בשעות 17:00-10:00.
כמה: ללא תשלום (19 באפריל)
איפה: בית בן-גוריון, שד' בן-גוריון 17, תל אביב.
לפרטים: 03-5221010.
ביום העצמאות, כל המתקנים העירוניים בראשון לציון יהיו פתוחים בחינם: מוזיאון אגם, חי כיף, בריכות וחדרי כושר, מרתון סרטים ישראליים בהיכל התרבות ומרתון סטנד-אפ בבית העם, וגם במה נוספת בחגיגות ערב יום העצמאות במתחם הרובע.
איפה: רחבי ראשון לציון.
לפרטים: אתר העירייה.
עצמאות בבית הנשיא הראשון
חגיגת יום העצמאות לכל המשפחה בבית המדען והנשיא הראשון של מדינת ישראל, ד"ר חיים ויצמן: סיורים בבית ויצמן, משחק אינטראקטיבי, סנדת יצירת מטבעות, סדנת מכונת קצף, סדנת הכנת מכונות רעש, הדגמות וניסויים מתחום הכימיה והפיזיקה ועוד.
איפה: בית ויצמן, רחובות.
רוכבים עצמאות ברחובות
מסע האופניים המסורתי של רחובות "רוכבים עצמאות" יעבור בשכונות הוותיקות והחדשות של העיר, לאורך 11 ק"מ. מתאים לכל המשפחה (ילדים יוכלו לרכוב באופן עצמאי החל מגיל 9). בסיום, יקבלו כל המשתתפים מדליות. בנוסף, מופע קפיצות של מיטב הרוכבים בארץ וממתחם באלאנס היתולי. ניתן לשכור אופניים בתשלום.
מתי: 19 באפריל בשעה 8:00.
איפה: נקודת זינוק וסיום בגן המייסדים, רחובות.
שלושה ימי חגיגות בנתניה
נתניה חוגגת 70 למדינה ואת שנת ה-90 לנתניה, בשלושה ימים של חגיגות לכל המשפחה ברחבי העיר: שלומי שבת, משה פרץ, רוני דלומי, דודו טסה, שי ורועי זיקוקים ושלל מופעים לכל המשפחה יסחפו את החוגגים בכיכר העצמאות, גן עובדיה, קניון עיר ימים ופארק אגם החורף.
מתי: 20-18 באפריל.
כמה: אירועי החוצות ללא תשלום.
איפה: מוקדים שונים בנתניה.
יום העצמאות במוזיאון אגם (צילום: רן ארדה Studio A)
יום עצמאות 70 במוזיאון אגם (צילום: רן ארדה Studio A, מערכת וואלה! NEWS)
Video Mapping ליום העצמאות בתל אביב (צילום: זולטן קלוגר לעמ)
יום העצמאות בתל אביב video mapping (צילום: זולטן קלוגר לעמ, מערכת וואלה! NEWS)
משנים את העולם במוזאון ארצות המקרא
לרגל יום העצמאות משיק מוזאון ארצות המקרא תכנית ייחודית במסגרתה יוצגו סטארט-אפים ישראליים שמשנים את העולם לצד חידושים מקבילים מהעולם הקדום. המבקרים במוזאון יסתובבו בין עמדות מידע המציגות פריטים היסטוריים ועכשוויים שמהווים פריצת דרך בתחומי הבריאות, המידע, המים, הסביבה, העירוניות והחלל. הפעילות תלווה במשחקים ומשימות פיענוח.
מתי: 19 באפריל בשעות 14:00-10:00. הפעילות בשעות 10:30, 11:30, 12:00, 12:30, 13:00.
"אור כוכב ראשון בבית ספר שדה שער הגיא
סיור לילי חדש של בית ספר שדה שער הגיא, המיועד למבוגרים - מחורבת חתולה לדרך בורמה,
בעקבות פורצי הדרך לירושלים. לאחר הסיור: ארוחת ערב חגיגית ושירה ארץ ישראלית באמפיתאטרון הצופה אל שער הגיא.
מתי: 18 באפריל בשעה 19:00.
כמה: 160 שקלים ליחיד, 300 שקלים לזוג.
איפה: בית ספר שדה שער הגיא.
לפרטים: 02-5331665. בהרשמה מראש.
יום העצמאות במגדל דוד
חגיגה של עצמאות במצודה: בואו לגלות ולהכיר את סיפורה של ירושלים בסיור מרתק במוזיאון ובקישלה, וליהנות מפעילות עצמאית ומאתגרת לכל המשפחה בנושא סמלי ירושלים והמדינה. בנוסף, תחנות הדרכה ומשחקים (עד 16:00), במה מרכזית אחה"צ ועוד.
מתי: 19 באפריל בשעות 17:30-10:00.
מגדל דוד ביום העצמאות (צילום: ריקי רחמן)
מגדל דוד ביום העצמאות (צילום: ריקי רחמן, מערכת וואלה! NEWS)
המופע החגיגי שינעל את 70 שעות חגיגות יום העצמאות, יהיה הצדעה למוזיקה הישראלית, ליוצרים ולמבצעים הגדולים במהלך 70 שנות קיומה של המדינה. המופע המרגש יכלול עיבודים ייחודיים, דואטים ושילובים יוצאי דופן בין אמנים, וישתתפו בו למעלה מ-200 אמנים, 70 נגנים, רקדנים, תזמורות ועוד.
מתי: 21 באפריל משעה 21:00.
איפה: אמפי-פארק, באר שבע
לפרטים: 70.gov.il. בהרשמה מראש.
חוזרים לאחור בצריף בן גוריון
חוזרים 70 שנה אחורה: צופים במפגש של הילד דוד גרין וראש הממשלה בן-גוריון ערב הכרזת המדינה, חותמים על מגילת העצמאות לצד חתימתו של ראש הממשלה הראשון ושאר גדולי האומה וחוזרים לחגיגה הגדולה בתולדות המדינה עם מסיבת ריקודי עם סוערת לכל הגילאים.
מתי: 19 באפריל בשעות 16:00-10:00 (הפעילויות השונות - בשעות שונות).
איפה: צריף בן גוריון, קיבוץ שדה בוקר.
לפרטים: 08-6560469.
טיולי משפחות בניצנים
בי"ס שדה שקמים של החברה להגנת הטבע בניצנים הישנה, מזמין לסיורים משפחתיים: סיפור על קרב ניצנים בתש"ח וגיבורות הקרב הלוחמות, ביקור באנדרטת "יד לאשה הלוחמת", צפייה במיצג ומפגש עם דמויות מרתקות.
מתי: 19 באפריל, מדי שעה ב-13:00-9:00.
איפה: בי"ס שדה שקמים.
לפרטים: 03-6388688.
חוגגים בקיבוץ יד מרדכי
אתר שחזור הקרב ואתרי המורשת ביד מרדכי פתוחים חינם לקהל המבקרים: באתר הקרב תוכלו להתחפר בתעלות הקשר המקוריות, לטפס על טנקים ושריונית, להכיר את כלי הנשק ששימשו את הלוחמים ולשמוע סיפורי גבורה.
מתי: 19 באפריל בשעות 16:00-9:00.
איפה: יד מרדכי.
טיול ציונות בנגב
טיול משפחות שמתחיל במעיין עין ירקעם וממשיך לתצפית על מעלה פלמ"ח, כולל האזנה לסיפורו וסיפורי המסעות הראשונים בנגב. נחזור לרכבים וניסע לביקור מרגש בצריף בן גוריון ולקבר בן גוריון. בהדרכת בי"ס שדה הר הנגב של החברה להגנת הטבע. הטיול במכוניות פרטיות.
מתי: 21 באפריל.
כמה: 78 שקלים למבוגר, 71 שקלים לילד (הנחה לחברי החלה"ט).
איפה: נקודת מפגש תימסר בהרשמה.
לפרטים: 03-6388688. בהרשמה.
יום העצמאות בצריף בן גוריון (צילום: חנן אפשטיין)
יום העצמאות בצריף בן גוריון (צילום: חנן אפשטיין, מערכת וואלה! NEWS)
אתר שחזור הקרב ביד מרדכי (צילום: תיירות יד מרדכי)
אתר שחזור הקרב יד מרדכי יום העצמאות (צילום: תיירות יד מרדכי, מערכת וואלה! NEWS)
טיילר דורסי שחקן מכבי תל אביב עם דני אבדיה (צילום: דני מרון)
חי: דני אבדיה צולף מבחוץ, מכבי תל אביב ברחה למכבי חיפה